Miami Open 2023

Miami Open 2023 var en tennisturnering, der bliver spillet udendørs på hardcourt-baner i Hard Rock Stadium i Miami, Florida, USA i perioden 21. marts - 2. april 2023. Det var den 38. udgave af Miami Open siden den første turnering i 1985. Miami Open var sæsonens anden turnering i kategorien ATP Masters 1000 på mændenes ATP Tour 2023, og det var samtidig sæsonens tredje turnering i kategorien WTA 1000 på kvindernes WTA Tour 2023.

Herresingletitlen blev vundet af Daniil Medvedev, som i finalen besejrede Jannik Sinner med 7-5, 6-3. Medvedev vandt dermed sin 19. ATP-titel, og det var samtidig hans fjerde titel i en god sæsonstart på ATP Tour 2023, hvor han endvidere var i finalen i sin femte turnering i træk. Det var sametidig russerens femte ATP Masters 1000-titel i karrieren, men den første siden han vandt i Toronto i 2021. Det var til gengæld første gang, at han sejrede i Miami Open. Jannik Sinner var i sin anden Masters 1000-finale. Den første var også i Miami Open, hvor han i 2021 tabte til Hubert Hurkacz.

I damesingleturneringen sejrede Petra Kvitová efter finalesejr på 7-6(14), 6-2 over Jelena Rybakina i en kamp, hvor første sæt varede 67 minutter, og hvor begge spillere havde fem sætbolde. Kvitová vandt dermed sin 30. singletitel på WTA Tour i sin karriere. Det var endvidere hendes niende WTA 1000-titel med den første, siden hun vandt Madrid Open 2018. Den 33-årige tjekke blev samtidig den ældste vinder af Miami Open siden Serena Williams i 2015, og resultaterne medførte, at hun vendte tilbage til top 10 på WTA's verdensrangliste for første gang siden september 2021.

Sejren i herredoublerækken gik til Santiago González og Édouard Roger-Vasselin, som i finalen slog Austin Krajicek og Nicolas Mahut, der spillede deres første turnering som makkere, med 7-6(4), 7-5. Roger-Vasselin vandt sin anden Masters 1000-titel, mens González vandt sin første turnering på dette niveau. Det mexicansk-franske par vandt deres anden turnering som makkere, efter at de tidligere på sæsonen havde triumferet i Marseille. González vandt den 20. doubletitel på ATP Tour i sin karriere, mens det var Roger-Vasselins 25. ATP-titel i herredouble.

Damedoubletitlen blev vundet af Coco Gauff og Jessica Pegula, der vandt deres femte titel som makkere og blev det første rent amerikanske vinderpar af titlen i 22 år, da de i finalen besejrede Leylah Fernandez og Taylor Townsend med 7-6(6), 6-2. Parret vandt deres anden turnering i WTA Tour 2023, efter at de tidligere på året også havde sejret i Doha, og det var deres tredje WTA 1000-titel. Men det var parrets første titel i Miami.

Tennissportens styrende organer, WTA, ATP, ITF og de fire grand slam-turneringer, tillod, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag på grund af Ruslands invasion af Ukraine.

Præmier 

Den samlede præmiesum for Miami Open 2023 androg $ 17.600.000.

Herresingle

Hovedturnering 

I hovedturneringen deltog 96 spillere, der var fordelt på:
 76 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 5 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).
 3 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 5 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damesingle

Hovedturnering 

I hovedturneringen deltog 96 spillere, der var fordelt på:
 73 spillere, der havde kvalificeret sig i kraft af deres placering på WTA's verdensrangliste fire uger før turneringens start.
 8 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).
 3 lucky losere fra kvalifikationen (markeret med LL).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 5 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Herredoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på ATP's verdensrangliste.
 3 par, der havde modtaget et wildcard (markeret med WC).

Resultater

Damedouble 

Damedoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på WTA's verdensrangliste.
 3 par, der havde modtaget et wildcard (markeret med WC).

Resultater

Eksterne henvisninger 
 Miami Open 
 ATP Tour - Miami 2023 - Draws 
 WTA - Miami 2023 - Draws

Noter 

2023
WTA Tour 2023
ATP Tour 2023